L 167/6
DA
Den Europæiske Unions Tidende
30.6.2023
(22)
Det er nødvendigt at indføre forenelighedsbetingelser vedrørende støtte i form af nedsættelse af miljøskatter eller -afgifter i forordning (EU) nr.
651/2014.
Miljøskatter og -afgifter eller skattelignende afgifter pålægges for at øge omkostningerne ved miljøskadelig adfærd og dermed modvirke en sådan adfærd og øge miljøbeskyttelsesniveauet.
Hvis miljøskatter og -afgifter eller skattelignende afgifter ikke kan håndhæves uden at bringe visse virksomheders økonomiske aktiviteter i fare, kan en mere fordelagtig behandling af visse virksomheder gøre det muligt at opnå et højere generelt bidrag til miljøskatter og -afgifter eller skattelignende afgifter.
Derfor kan nedsættelser af miljøskatter og -afgifter eller skattelignende afgifter under visse omstændigheder indirekte bidrage til et højere miljøbeskyttel­ sesniveau.
(23)
Støtte i form af nedsættelser og fritagelser af miljøskatter bør være underlagt de samme betingelser i alle økonomiske sektorer, medmindre der gælder særlige regler.
Derfor bør støtte i form af afgiftsfritagelse for ferskvandsfiskeri og akvakultur, der indføres af medlemsstaterne i henhold til artikel 15, stk.
1, litra f), og artikel 15, stk.
3, i Rådets direktiv 2003/96/EF (25) være omfattet af forordning (EU) nr.
651/2014 fra den 1. juli 2023, idet Kommissionens forordning (EU) 2022/2473 (26) ikke længere finder anvendelse på støtten.
(24)
Med hensyn til investeringsstøtte til fjernvarme- og/eller fjernkølingssystemer bør forenelighedsbetingelserne i artikel 46 i forordning (EU) nr.
651/2014 om støtte til investeringer i fjernvarme- og/eller fjernkølingssystemer, der er baseret på fossile brændstoffer, navnlig naturgas, samt investeringer i eller opgradering af distributionsnet tilpasses for at tage hensyn til den europæiske grønne pagt og målene for den europæiske klimalov og navnlig investeringsplanen for et bæredygtigt Europa (27).
(25)
Med hensyn til investeringer i energiinfrastruktur bør anvendelsesområdet for forordning (EU) nr.
651/2014 omfatte gruppefritagelser for støtte til investeringer, der ikke er beliggende i støtteberettigede områder.
Desuden skal forenelighedsbetingelserne i nævnte forordning om støtte til investeringer i energiinfrastruktur, for naturgas, tilpasses for at tage hensyn til målene i den europæiske grønne pagt og for at sikre overholdelse af klimamålene for 2030 og 2050.
(26)
De helt særlige forhold, der gør sig gældende for finansiering af projekter inden for forsvarsindustrien, hvor efterspørgslen næsten udelukkende kommer fra medlemsstaterne, der også kontrollerer alle erhvervelser af forsvarsrelaterede produkter og teknologier, herunder eksport, gør, at forsvarssektoren fungerer på en helt speciel måde, og at den ikke følger de sædvanlige regler og forretningsmodeller, som gælder for mere traditionelle markeder.
I betragtning af de særlige sektorspecifikke forhold og reglerne under Den Europæiske Forsvarsfond etableret i henhold til Europa-Parlamentets og Rådets forordning (EU) 2021/697 (28) og programmet for udvikling af den europæiske forsvarsindustri etableret i henhold til Europa-Parlamentets og Rådets forordning (EU) 2018/1092 (29), hvor de maksimale finansieringssatser ikke er fastsat for at begrænse den samlede offentlige finansiering, men for at tiltrække medfinansiering fra medlemsstaterne, bør medlemsstaternes finansielle bidrag til disse samfinansierede projekter på visse betingelser anses for at være forenelige med det indre marked og fritaget for anmeldelsespligten.
En sådan medfinansiering kan navnlig erklæres forenelig ud over de muligheder, der er fastsat i de generelle bestemmelser om støtte til forsknings- og udviklingsprojekter, forudsat at støttemodtagerne betaler en markedspris for enhver anvendelse til ikke-forsvarsmæssige anvendelser af de intellektuelle ejendomsrettigheder eller prototyper, der følger af projektet.
I sådanne situationer bør det desuden ikke være nødvendigt at revurdere de betingelser for støtteberettigelse, der allerede er vurderet på tværnationalt plan af Kommissionen bistået af uafhængige eksperter forud for udvælgelsen af et forsknings- og udviklingsprojekt i overensstemmelse med reglerne for Den Europæiske Forsvarsfond eller programmet for udvikling af den europæiske forsvarsindustri.
Endelig bør artikel 8 i forordning (EU) nr.
651/2014 ændres for at muliggøre kombinationer af centralt forvaltet EU-finansiering og statsstøtte op til de samlede projektomkostninger.
(27)
Forordning (EU) nr.
651/2014 og forordning (EU) 2022/2473 bør derfor ændres —
(25) Rådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet (EUT L 283 af 31.10.2003, s. 51).
(26) Kommissionens forordning (EU) 2022/2473 af 14. december 2022 om forenelighed med det indre marked efter artikel 107 og 108 i traktaten om Den Europæiske Unions funktionsmåde af visse kategorier af statsstøtte til virksomheder, der beskæftiger sig med fremstilling, forarbejdning og afsætning af fiskevarer og akvakulturprodukter (EUT L 327 af 21.12.2022, s. 82).
(27) Meddelelse fra Kommissionen – Investeringsplan for et bæredygtigt Europa Investeringsplanen for den europæiske grønne pagt (COM (2020) 21 final).
(28) Europa-Parlamentets og Rådets forordning (EU) 2021/697 af 29. april 2021 om oprettelse af Den Europæiske Forsvarsfond og om ophævelse af forordning (EU) 2018/1092 (EUT L 170 af 12.5.2021, s. 149).
(29) Europa-Parlamentets og Rådets forordning (EU) 2018/1092 af 18. juli 2018 om oprettelse af programmet for udvikling af den europæiske forsvarsindustri med henblik på at støtte konkurrenceevnen og innovationskapaciteten i Unionens forsvarsindustri (EUT L 200 af 7.8.2018, s. 30).